
                        ДО
ПРЕДСЕДАТЕЛЯ 
НА ОБЩИНСКИ СЪВЕТ 
КИРКОВО
                                                
                                    Д О К Л А Д Н А    З А П И С К А 
                                                              от
            ШИНАСИ СЮЛЕЙМАН  -  КМЕТ НА ОБЩИНА КИРКОВО
    
     ОТНОСНО: Определяне на мери, пасища и ливади от Общинския поземлен фонд за индивидуално и общо  ползване от собственици или ползватели на животновъдни обекти с пасищни селскостопански животни, регистрирани в Интегрираната  информационна система на  БАБХ, за  стопанската 2024/2025 година.
    
            УВАЖАЕМИ ГОСПОДИН ПРЕДСЕДАТЕЛ, 
            УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ .
 
Разпоредбите на чл.37и, ал.1 от ЗСПЗЗ Пасищата, мерите и ливадите от общинския поземлен фонд  се отдават под наем без търг в случаите по чл.24а, ал.2, т.6  ЗСПЗЗ      на собствениците или ползватели на животновъдни обекти, които  отглеждат пасищни  селскостопански  животни, регистрирани в Интегрираната информационна система  на БАБХ, нямат данъчни задължения , както и задължения към държавен фонд  „Земеделие“, държавния поземлен фонд,  общинския поземлен фонд и за земите по чл.37в, ал.3, т.2 и по чл.37ж, ал.5 от ЗСПЗЗ пасищата, мерите и ливадите се разпределят  съобразно броя и вида на регистрираните животни. 
Общинския съвет определя с решение свободните пасища, мери и ливади от общинския поземлен фонд за общо и индивидуално ползване. Списъкът на имотите за общо и индивидуално ползване се обявява и публикува,  в общината и кметствата, на интернет страницата на община- Кирково, Областна дирекция „Земеделие“ и общинска служба земеделие  в срок до 1 март.
              Пасищата, мерите и ливадите се разпределят между лицата по чл.37и, ал.1 от ЗСПЗЗ, които имат регистрирани животновъдни обекти в съответното землище в същата или в съседна община, независимо от областта, в която се намира, съобразно  броя и вида на регистрираните пасищни селскостопански животни , в зависимост от притежаваните или ползвани на регистрирано правно основание пасища, мери и ливади но не повече от 15 дка за 1 животинска единица от първа до седма категория и/или  до 30 дка за 1 животинска единица от осма до десета категория. На лицата, които отглеждат едри и дребни преживни селскостопански животни с предназначение за производство  на мляко или месо и животни от местни / автохтонни/ породи, и/или биологично сертифицирани едри и дребни преживни селскостопански животни се разпределят до 20 дка за 1 животинска единица в имоти  от първа до седма категория и до 40 дка за 1 животинска единица в имоти от осма до десета категория.
           Лицата по чл. 37и ал.1 от ЗСПЗЗ поддават заявление в общинска служба по земеделие по местонахождението на животновъдния обект в срок до 10 март. Заявлението е по образец, утвърден от Министъра на земеделието и храните, и се отнася за следващата календарна година. Към заявлението лицата прилагат декларация, че не са свързани лица по смисъла на Търговския  закон с лица, които не са изплатили задълженията си по чл.34, ал.6, по чл.37в, ал.3, т.2 за земите по чл.37в, ал.7 и по чл.37ж, ал.5 за земите по чл.37ж, ал.11 от ЗСПЗЗ от преходните стопански години, както задълженията си към държавния и общинския поземлен фонд.
        Разпределението на пасища, мери и ливади се извършва за всяко землище на територията на общината от комисия, определена със заповед на директора на областна дирекция „Земеделие“, издадена в срок до 20 март.
        Комисията извършва проверките по чл.37м, ал.1 от ЗСПЗЗ, съставя списък на допуснатите до участие в разпределението лица, които отговарят на условията по чл.37и, ал.1 от ЗСПЗЗ съдържащ и информация за тях от справката по ал.6 и регистрираните договори за ползване на пасища, мери и ливади, определя необходимата площ при условията на чл.37и, ал.8, т.2 за допуснатите лица в списъка в срок до 20 април.
  Въз основа на протокола по чл.37и, ал.10, в срок до 20 юни кметът на общината сключва договор с минимум срок от 5 календарни години, който започва да тече  


от следващата календарна година. Договорът се сключва след заплащане на по-високата сума между най-високата тръжна цена, на която са сключени договорите за землището за пасища, мери и ливади  от държавния и общински поземлен фонд  за годината, и размера на средното годишно рентно плащане за землището в общината за пасища, мери и ливади. Договорите съдържат данните по чл.37и, ал.1, 4 и 12, от  ЗСПЗЗ, които се вписват в службата по вписванията.
         За стопанската 2023/2024 се разгледаха  9 заявления на  собственици или ползватели на животновъдни обекти с пасищни селскостопански животни, регистрирани  в  интегрираната  информационна  система  на  Българската  агенция по безопасност на храните /БАБХ/ желаещи да получат под наем или аренда, пасища,  мери и ливади от ОПФ.
        От определените с Решение №40,  прието с Протокол №5/12.02.2024г на Общински съвет Кирково,  за  индивидуално   и общо  ползване   по   реда   на  чл.37и от ЗСПЗЗ  обща площ 5116,604 дка,  на кандидатите,  в зависимост  от   разпоредбите по смисъла на чл.37и,  ал. 4,  5,  6  и  7  от  ЗСПЗЗ  се  разпределиха   5116,604 дка ПМЛ от ОПФ за които дка кандидатите сключиха  3  броя  договори  под  аренда  или под  наем  съгласно чл.37и,  ал.12 от ЗСПЗЗ 
       Управлението на пасищата се извършва чрез изготвяне  на Годишен план за паша, който се внася ежегодно за разглеждане и приемане от Общински съвет- Кирково и с него се уреждат правилата за индивидуално и общо ползване,  както и дължимата годишна такса.
       Общинския поземлен фонд на Община Кирково по населени места и размер на отделните имоти,  има следната структура,  посочена в Таблица № 1 
                                                                                                                  Таблица № 1
	№
	Землище
	Брой имоти
	Общо
дка

	1
	Старейшино
	18
	  74,456

	2
	Пловка
	 11 
	  135,976

	3
	Завоя
	 30
	  113,272

	4
	Домище
	 19
	   104,668

	
	Общо:
	
	428,372



     От горе изложеното е видно,  че става дума за една сложна  процедура ,чиято  основна цел е да гарантира на собствениците или ползвателите на пасищни животни достатъчно площи за задоволяване на техните потребности, поради което,  

 ПРЕДЛАГАМ Общински съвет- Кирково  на основание чл.21, ал.1, т.8 от Закона за местното самоуправление и местната администрация, чл.37и от   Закона за собствеността и ползването на земеделските земи,  след обсъждане  и гласуване да вземе следното. 
     
                                                                                                               ПРОЕКТО
                                                   Р Е Ш Е Н И Е :
            1.Определя свободни  и  недоговорирани  пасища, мери  и ливади, от  общинския  поземлен  фонд  предназначени  за  индивидуално  и  общо  ползване по землища на територията на Община Кирково  за стопанската 2024-2025г. съгласно      ПРИЛОЖЕНИЕ №1 
           2. На основание чл.37и,  ал.13 от ЗСПЗЗ,  Останалите свободни пасища, мери и ливади от общинския поземлен фонд се отдават под наем чрез търг, в който се допускат до участие само собственици или ползватели на животновъдни обекти с пасищни селскостопански животни, регистрирани в Интегрираната информационна система на БАБХ, в същата или в съседна община, независимо от областта ,в която се намира. Търговете се провеждат от кмета на общината  за земите от общински поземлен фонд. Договорите се сключват за една календарна година.                      
           3. Мерите и пасищата определени, за общо ползване да се използват безвъзмездно от жителите на населеното място,  притежаващи дребни земеделски стопанства с пасищни животни или от образуваните колективни стада. 
           4. Мерите и пасищата в населените места, представляващи традиционни сборни терени за колективни и общоселски стада и животни,  както и прокарите до местата за паша и водопоите да се ползват от животновъдите  с  цел  осигуряване  на безпрепятствено преминаване и пашуване на животни.  
            6. Възлага на Кмета на община Кирково да извърши необходимите действия за провеждане  и  изпълнение на процедурите по чл.37и , ал.4,  ал.5,   ал.7,  ал.12, ал.13 от Закона за собствеността и ползването на земеделските земи. 
           7.Определя,  задълженията на общината  и ползвателите за поддържане на мерите,  пасищата  и ливадите,  както следва: 


       I.Задължение на община Кирково:

           1.  Община  Кирково  предоставя на животновъдите, отглеждащи  пасищни животни,  земеделски земи -общинска собственост, с начин на трайно ползване пасища,  мери  и ливади,  в състоянието,  в което се намира,  като осигурява безпрепятственото  им използване.
           2.  Общинските мери, пасища и ливади се предоставят на животновъдите за директно подпомагане при кандидатстването им по различните схеми за подпомагане на земеделските стопани,  базирани на площ. Сключването на договор за наем не гарантира подпомагане на земеделския производител .
          3. Кметовете и кметските наместници на населените места   на територията на община Кирково се задължават да следят за изпълнението на Правилата за  ползване на общинските мери,  пасища и ливади  от страна на ползвателите. При констатирани нарушения  да уведомят  Кмета  на  Община Кирково.   
    II.Задължение на  ползвателите: 
          1. Ползвателите се задължават да използват пасищата,  мерите и ливадите по предназначение,  а именно:
- пасищата се използват за паша на селскостопански животни, а коситба може да се извършва като алтернатива на пашата,  или като метод за борба с плевелите;
-мерите се ползват само за паша на селскостопански животни;
-ливадите се ползват за косене;
          2. Ползвателите да спазват одобрените със Заповед №РД09-122/23.02.2015г. на Министъра на земеделието и храните.  Национални стандарти  за добро земеделско и екологично състояние на земята в област “Околна среда”,  изменение на климата  и в добро земеделско състояние на земята; 
          3. Да не допускат замърсяване на общинските пасища,  мери и ливади  с битови, строителни,  производствени,  опасни  и други отпадъци;
          4. Да не се  палят сухи,  треви  и храсти  в пасищата,  мерите  и  ливадите;
          5. Да не се извършва паша нощем  и без пастир, както и да не се допуска лагеруване на домашни животни в пасищата;
         6. Да не се допускат  използване на общинските пасища, мери и ливади ,както  и на местата за водопой от животни,  които не се идентифицирани  и на които не са извършени мерките по държавната  профилактична  програма  и по програмите за надзор и ликвидиране на болестите по животните;
         7. Да не се извършва паша в горите,  граничещи с пасищата;
         8. Да не се извършват сеч на намиращите се върху отдадените под наем или аренда пасища , мери  и ливади  отделно стоящи,   единични и по-вече    дървета, без разрешение от компетентните органи и  съгласно действащите към момента нормативни документи;
         9. Да ги опазват от ерозиране,  заблатяване  и засоляване;
        10.При необходимост да се извършват пръскане със съответните разрешени пестициди за обезпаразитяване  и наторяване;
        11. Да не изграждат  постройки с траен статут в пасищата, мерите и ливадите,  както  и да не ограждат  предоставените площи  освен с електропастир;
        12. Да не ги  преотстъпват  за ползване на трети лица;
        13.Ползвателите на мери,  пасища и ливади от общинския поземлен фонд организират  охраната  на  ползваните  от  тях  имоти   включени  в  договора  за  наем или аренда;
        14.  Условията за поддържане на земята в добро земеделско и екологично състояние  не отменят задълженията на собствениците  или ползвателите на земеделските земи по Закона за опазване на земеделските земи,  Закона за собствеността и ползването на земеделските земи и други нормативни актове;
        
Приложения:
        1. Приложение №1 - Списък на  имоти  с начин на трайно ползване   пасища,  мери и ливади  от Общински поземлен фонд за индивидуално и общо ползване за стопанската 2024/2025  година   в община Кирково.      
 

                                                     КМЕТ НА ОБЩИНА КИРКОВО_______________
                                                                                      /ШИНАСИ СЮЛЕЙМАН/

